रायपुर. राज्य में मंगलवार दोपहर अचानक बिजली संकट पैदा हो गई। कोरबा के तीन पावर प्लांटों में उत्पादन ठप हो गया, जबकि एक पावर प्लांट पहले से ही बंद पड़ा है। इससे 350 से 400 मेगावाट उत्पादन कम हो गया और उद्योगों के साथ ग्रामीण क्षेत्रों में भी कटौती करनी पड़ी। हालांकि दूसरे राज्यों से बिजली लेकर इस संकट को थोड़ा कम करने की कोशिश की गई।
आधिकारिक तौर पर बताया गया कि कोरबा में 50 मेगावाट, 120 मेगावाट और 210 मेगावाट के प्लांटों में खराबी आने के कारण उत्पादन ठप हो गया। इससे पहले 250 मेगावाट का एक प्लांट पहले से ही मरम्मत के नाम पर बंद है। बिजली की कमी होने से कंपनी ने कटौती शुरू कर दी। गांवों को विभिन्न ग्रुपों में बांटकर कटौती की गई।
उद्योगों को दी जाने वाली बिजली भी बंद कर दी गई। निजी उत्पादकों और अन्य राज्यों से 350 मेगावाट बिजली खरीदने के बाद शाम को राज्य की जरूरत भर 2200 मेगावाट बिजली की सप्लाई पूरी कर ली गई। पर पीक ऑवर में मांग 2753 मेगावाट तक पहुंच गई। इसके सापेक्ष कंपनी ने करीब 2800 मेगावाट का इंतजाम कर लिया था। देर रात तक मांग 2900 मेगावाट तक पहुंच गई। इसके लिए ग्रिड से ओवर ड्रा किया गया। कंपनी ने दावा किया कि ग्रामीण क्षेत्रों में रात में कटौती की नौबत नहीं आई।
संकट जल्द दूर कर लेंगे : सिंह
सिंचाई पंपों का लोड कम होने के कारण स्थिति नियंत्रण में रही। अतिरिक्त बिजली मिलने पर कटौती बंद की गई। संकट जल्द दूर कर लिया जाएगा।
एमडी सुबोध सिंह, एमडी बिजली वितरण कंपनी के एमडी
आज ठीक हो जाएगी गड़बड़ी
॥एक प्लांट के ट्यूब लीकेज को दुरुस्त कर लिया गया है। दूसरा प्लांट भी रात में ठीक हो जाएगा और तीसरे को बुधवार तक ठीक कर लिए जाने की संभावना है।
जनार्दन कर, एमडी बिजली उत्पादन कंपनी
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hne_Deva